Kalambo krioklys

Kalambo krioklys () – krioklys šiaurės rytų Zambijoje (Šiaurės provincija) bei pietvakarių Tanzanijoje, Kalambo upėje, prie pietrytinio Tanganikos ežero kranto. Krioklys krenta nuo plokščiakalnio krašto į Didįjį riftinį slėnį. Tai vienas didžiausių nenutrūkstamos srovės krioklių Afrikoje, nusileidžiantis tik Tugelos kriokliui (PAR). Krioklio tikslų aukštį sunku išmatuoti, vienas iš siūlomų rezultatų yra 221 m,Kalambo Falls, Northern Zambia, Zambia, World Waterfall Database nors skirtingos versijos siūlo nuo 200 iki 300 m ar 427 m. Krioklio plotis nuo 2 m sausuoju laikotarpiu iki 15 m po liūčių. Žemiau krioklio Kalambo upė dar 5 km teka ~300 m gylio kanjonu, kol pasiekia Tanganikos pakrantės lygumą.

Greta krioklio rasta Ašelio kultūros radinių. Krioklio skardžio nišose įsikūrę afrikiniai marabu.

 Šaltiniai 

Kategorija:Zambijos geografija
Kategorija:Afrikos kriokliai
Kategorija:Tanzanijos geografija